
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1930 

27 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αρμοδιότητες Τ ελωνειακών Αρχών. 1 

Συμπληρωματική οριοθέτηση περιοχών και πιστωτι¬ 
κές διευκολύνσεις για την αποκατάσταση των ζη¬ 


μιών από τις πλημμύρες της 17ης και 18ης Φε¬ 
βρουάριου 2003 στη νήσο Μύκονο του Νομού Κυ¬ 
κλάδων . 2 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές της 7ης και 8ης Ιουλίου 2004 σε περιοχές της 
Νομαρχίας Ανατολικής Αττικής. 3 


Καθιέρωση υπερωριακής απασχόλησης με αμοιβή κα¬ 
τά τις απογευματινές ώρες των υπαλλήλων που 
υπηρετούν στη Γενική Γραμματεία Κοινωνικών 
Ασφαλίσεων για χρονικό διάστημα από 1.1.2005 


έως 30.6.2005 . 4 

Κατανομή ωρών (υπερωριακή εργασία) στο μόνιμο 
προσωπικό του Δήμου Νέας Περάμου όλων των ει¬ 
δικοτήτων για το έτος 2005 . 5 


ΑΠΟΦΑΣΕΙ Σ 

Αριθ.Τ. 4841/297/Α0019 (1) 

Αρμοδιότητες Τελωνειακών Αρχών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Την διάταξη της παραγράφου 3 του άρθρου 2 του Ν. 
2960/2001 «Εθνικός Τελωνειακός Κώδικας» (ΦΕΚ 265/Α/ 
22.11.2001), σύμφωνα με την οποία «με απόφαση του 
Υπουργού Οικονομικών καθορίζεται η καθ’ ύλην και κατά 
τόπον αρμοδιότητα των Τελωνειακών Αρχών». 

2) Την ΑΥΟ Τ.636/5020/0019/21.12.1989 (ΦΕΚ 918/Β/ 
28.12.1989) «ΑρμοδιότητεςΤελωνειακώνΑρχώντου Κρά¬ 
τους» όπως τροποποιήθηκε και ισχύει. 

3) Τον Ν. 3195/2003 (ΦΕΚ 268/Α/20.11.2003) με θέμα 
«Ρύθμιση θεμάτων συγχώνευσης εταιρειών ΕΒΟ ΑΕ-ΠΥΡ- 
ΚΑΛΑΕ». 


4) Τηναριθμ. 182/4.2.2004 αναφοράτου Τελωνείου Βιο¬ 
μηχανίας και Εύφλεκτων Υλών. 

5) Την αριθμ. 415/16.11.2004 αναφορά του Τελωνείου 
Πόρτο Λάγος. 

6) Το αριθμ. 5388/15.11.2004 έγγραφο των Ελληνικών 
Ταχυδρομείων. 

7) Την αριθμ. 1473/6.12.2004 αναφορά του Τελωνείου 
Καστανέων. 

8) Την αριθμ. 14650/ΔΙΟΕ 85/17.3.2004 (ΦΕΚ 519/Β) κοι¬ 
νή Απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

9) Το γεγονός ότι από την Απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Στην Τ.636/5020/0019/21.12.1989 Απόφασή μας (ΦΕΚ 
918/Β/28.12.1989) επέρχονται οι παρακάτω τροποποιή¬ 
σεις: 

1. Το εδάφιο στ, της παραγράφου 4, του τίτλου Δ', του 
άρθρου 3 αντικαθίσταται με το ακόλουθο κείμενο: «Τελω¬ 
νείο Βιομηχανίας και Εύφλεκτων Υλών: 

Επιτρέπεται η εισαγωγή, διαμετακόμιση, αποταμίευση, 
αποστολή κ.λπ. των ειδών που εισάγονται από το εξωτε¬ 
ρικό από την εταιρεία «ΕΛΛΗΝΙΚΑ ΑΜΥΝΤΙΚΑ ΣΥΣΤΗΜΑ¬ 
ΤΑ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙ¬ 
ΡΕΙΑ», όπως επίσης και των πρώτων υλών που εισάγονται 
για τελειοποίηση προς επανεξαγωγή και της μεταποίη¬ 
σης υπό τελωνειακό έλεγχο. Ομοίως επιτρέπεται δια του 
Τελωνείου αυτού η μεταφορά, διαμετακόμιση, εξαγωγή 
και λοιπές διαδικασίες των προϊόντων της παραπάνω 
εταιρείας». 

2. Στην παράγραφο 3, του τίτλου Γ', του άρθρου 4, προ¬ 
στίθεται εδάφιο β που έχει ως εξής: «Τελωνείο Πόρτο Λά¬ 
γος: Επιτρέπεται η υπαγωγή εμπορευμάτων σε καθεστώς 
διαμετακόμισης». 

3. Στα Τελωνεία της παραγράφου 1 ,του άρθρου 7 προ- 
στίθεταιτο Τελωνείο Καστανέων και εδάφιο ια που έχει ως 
εξής: «Ειδικά το Τελωνείο Καστανέων καθίσταται απο¬ 
κλειστικά και μόνο αρμόδιο για τον έλεγχο και τον τελωνι¬ 
σμό εισαγομένων και εξαγομένων αποσκευών επιβατών 
και όπου απαιτείται για διαμετακόμιση εμπορευμάτων 
που μεταφέρονται από επιβάτες, καθώς και για τις διαδι¬ 
κασίες εισόδου ταχυδρομικών αποστολών». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από τα Τελωνεία που αναφέρονται στο εδάφιο ιτου ίδι¬ 
ου άρθρου, διαγράφεται το Τελωνείο Καστανέων. 

Άρθρο 2 

1. Η ισχύς της Απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 6099/Α32 (2) 

Συμπληρωματική οριοθέτηση περιοχών και πιστωτικές δι¬ 
ευκολύνσεις για την αποκατάσταση των ζημιών από 
τις πλημμύρες της 17ης και 18ης Φεβρουάριου 2003 
στη νήσο Μύκονο του Νομού Κυκλάδων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ - ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/1979 (ΦΕΚΑ'24). 

2. ΤιςδιατάξειςτουΝ. 1190/1981 (ΦΕΚ203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.1996). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/1982 (ΦΕΚ Α'81) «Περί οργάνων ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις» όπως συμπληρώθηκε με το άρ¬ 
θρο 25, παρ. 6 του Ν. 1418/1984 «Περί Δημοσίων Έργων 
και ρυθμίσεως συναφών θεμάτων» (ΦΕΚ Α'23). 

4. Τις διατάξεις του Ν. 128/1975 «περίτροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/1998 «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την κοινή απόφαση Δ16α/04/773/29.11.1990 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την με αριθμό 50148/542/24.6.1992 κοινή απόφαση 


των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β/1.7.1992). 

9. Τις διατάξεις του άρθρου 22του Ν. 2362 «Περί Δημο¬ 
σίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ247/Α/27.11.1995). 

10. Τις διατάξεις του άρθρου 27 του Ν. 2081/1992 
(ΦΕΚ 154 Α') και το γεγονός ότι από τις διατάξεις της πα¬ 
ρούσας απόφασης προκαλείται δαπάνη σε βάρος του 
Προγράμματος Δημοσίων Επενδύσεων και συγκεκριμέ¬ 
να των έργων 2000ΣΕ06900025, 2000ΣΕ06900026, 
2000ΣΕ06900027της ΣΑΕ 069. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του Ν. 128/1975. Ο λο¬ 
γαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής θα είναι της τάξης των € 
45.000. 

11. Το Π .Δ. 81/2002 (ΦΕΚ 57/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το Π.Δ. 121 /Α/10.3.2004 (ΦΕΚ 84/Α/10.3.2004) για 
τον διορισμό των Υπουργών και Υφυπουργών. 

13. Την υπ’ αρ. 14650/ΔΙΟΕ 85/2004 (ΦΕΚ 519/ 
Β/17.3.2004) Απόφαση του Πρωθυπουργού και του 
Υπουργού Οικονομίας και Οικονομικών, για τον καθορι¬ 
σμό αρμοδιοτήτων του Υφυπουργού Οικονομίας και Οι¬ 
κονομικών Πέτρου Δούκα. 

14. Την υπ’ αρ. ΔΙΔΚ/Φ.1/2/6139 (ΦΕΚ 527/Β/24.3.2004) 
Απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για την 
ανάθεση των αρμοδιοτήτων στον Υφυπουργό Εσωτερι¬ 
κών, Δημόσιας Διοίκησης και Αποκέντρωσης, Αθανάσιο 
Νάκο. 

15. Την υπ’ αρ. οικ. 3240/Α32/22.4.2003 (ΦΕΚ 543/Β/ 

6.5.2003) Κοινή Απόφαση του Υπουργού Οικον. και Οικο¬ 
νομικών και των Υφυπουργών Εσωτ., Δημ. Διοίκησης και 
Αποκέντρωσης, Οικον. και Οικονομικών και ΠΕ.ΧΩ.Δ.Ε. 
«Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πλημμύρες του μη¬ 
νάς Φεβρουάριου 2003 στις νήσους Νάξο, Πάρο, Αντίπα¬ 
ρο, Τήνο, Άνδρο, Σύρο, Σέριφο και Σίφνο του Νομού Κυ¬ 
κλάδων». 

16. Την υπ’αρ. 1683/Α32/25.8.2003 (ΦΕΚ 1255/Β/ 

2.9.2003) Κοινή Απόφαση του Υπουργού Οικον. και Οικο¬ 
νομικών και των Υφυπουργών Εσωτ., Δημ. Διοίκησης και 
Αποκέντρωσης, Οικον. και Οικονομικών και ΠΕ.ΧΩ.Δ.Ε. 
«Συμπληρωματική οριοθέτηση περιοχών και πιστωτικές 
διευκολύνσεις για την αποκατάσταση των ζημιών από τις 
πλημμύρες της 17ης και 18ης Φεβρουάριου 2003 στις νή¬ 
σους Ίο και Κέα». 

17. Την υπ’ αρ. οικ. 7525/Α32/6.10.2003 (ΦΕΚ 1525/ 
Β/15.10.2003) Κοινή Απόφαση του Υπουργού Οικον. και 
Οικονομικών και των Υφυπουργών Εσωτ., Δημ. Διοίκησης 
και Αποκέντρωσης, Οικον. και Οικονομικών και 
ΠΕ.ΧΩ.Δ.Ε. «Συμπληρωματική οριοθέτηση περιοχών και 
πιστωτικές διευκολύνσεις για την αποκατάσταση των ζη¬ 
μιών από τις πλημμύρες της 17ης και 18ης Φεβρουάριου 
2003 στις νήσους Κύθνο και Αμοργό του Νομού Κυκλά¬ 
δων». 

18. Το υπ’ αριθμ. 119/13.1.2004 έγγραφο του Δήμου 
Μυκόνου και το με αρ. πρωτ. 2914/9.7.2004 έγγραφο της 
Νομαρχιακής Αυτοδιοίκησης Κυκλάδων. 

19. Τις αυτοψίες που διενήργησε κλιμάκιο Μηχανικών 
της Υπηρεσίας μας στη νήσο Μύκονο του Νομού Κυκλά¬ 
δων. 

20. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους της νήσου Μυκό¬ 
νου του Νομού Κυκλάδων, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχή Βορείου Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/1979,1048/1980,1133/1981 και 1190/1981 όπως ορί¬ 
ζεται στο άρθρο 10 του Ν. 2576/98 καθώς και των σχετι¬ 
κών κανονιστικών πράξεων όπως ισχύουν σήμερα για την 
αποκατάσταση των ζημιών των κτιρίων γενικά, τις οποίες 
προκάλεσαν οι πλημμύρες της 17ης και 18ης Φεβρουάρι¬ 
ου 2003 στη νήσο Μύκονο του Νομού Κυκλάδων. 

2. Το έργο της αποκατάστασης των ζημιών από τις 
πλημμύρες, που έπληξαν τη νήσο Μύκονο ανατίθεται 
στην Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευόμενων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πλημμύρες της 17ης και 18ης Φεβρουάριου 2003. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

Εγκρίνουμε όπως η χορήγηση στεγαστικής συνδρομής 
(άτοκο δάνειο και δωρεάν κρατική αρωγή) για την αποκα¬ 
τάσταση των ζημιών που προκάλεσαν οι πλημμύρες της 
17ης και 18ης Φεβρουάριου 2003 στη νήσο Μύκονο του 
Νομού Κυκλάδων, γίνει σύμφωνα με την οικ. 3240/Α32/ 
22.4.2003 (ΦΕΚ/543/Β/6.5.2003) Κοινή Απόφαση του 
Υπουργού Οικονομίας και Οικονομικών και των Υφυπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομίας και Οικονομικών και ΠΕ.ΧΩ.Δ.Ε. 

Από τις διατάξεις της απόφασης αυτής προκαλείται: 

1. Για δωρεάν κρατική αρωγή δαπάνη του Προγράμμα¬ 
τος Δημοσίων Επενδύσεων ύψους € 45.000 για τα επόμε¬ 
να τέσσερα οικονομικά έτη και θα βαρύνει το έργο 
2000ΣΕ06900025της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι € 45.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 16 Δεκεμβρίου 2004 

οι ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


Αριθ. 6338/α32 (3) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πυρκαγιές της 
7ης και 8ης Ιουλίου 2004 σε περιοχές της Νομαρχίας 
Ανατολικής Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ - ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως ετέ¬ 
ρων τινών συναφών θεμάτων» που κυρώθηκε με το Ν. 
867/1979 (ΦΕΚΑ'24). 

2. Τις διατάξεις του Ν. 1190/1981 (ΦΕΚ 203/Α/ 
30.7.1981) ο οποίος κυρώνει την από 26.3.1981 Πράξη 
Νομοθετικού Περιεχομένου του Προέδρου της Δημοκρα¬ 
τίας, «περί αποκαταστά-σεως ζημιών εκ σεισμών 1981 και 
ρυθμίσεως ετέρων συναφών θεμάτων» όπως αυτό τρο¬ 
ποποιήθηκε και συμπληρώθηκε με το άρθρο 1, παρ. 42 και 
43 του Ν. 2412/1996 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (ΦΕΚ 123/Α/17.6.1996). 

3. Τις διατάξειςτου άρθρου 3, παρ. 3, τελευταίο εδάφιο 
του Ν. 1266/1982 (ΦΕΚ Α'81) «Περί οργάνων ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις» όπως συμπληρώθηκε με το άρ¬ 
θρο 25, παρ. 6 του Ν. 1418/1984 «Περί Δημοσίων Έργων 
και ρυθμίσεις συναφών θεμάτων» (ΦΕΚ Α'23). 

4. Τις διατάξεις του Ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξειςτου άρθρου 10 του Ν. 2576/1998 «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.1990 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την με αριθμό 50148/542/24.6.1992 Κοινή Απόφα¬ 
ση των Υπουργών Εθν. Οικονομίας, Οικονομικών και 
Βιομηχανίας, Ενέργειας και Τεχνολογίας και Εμπορίου 
«Περιστολή δαπανών Δημοσίου Τομέα» (ΦΕΚ 420/Β/ 
1.7.1992). 

9. Τις διατάξειςτου άρθρου 22του Ν.2362/1995 «Περί 
Δημοσίου Λογιστικού ελέγχου των δαπανώντου Κράτους 
και άλλες διατάξεις» (ΦΕΚ247/Α/27.11.1995). 

10. Τις διατάξεις του άρθρου 27 του Ν. 2081/1992 
(ΦΕΚ 154 Α') καιτο γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος 
του Κρατικού Προϋπολογισμού αλλά η δαπάνη βαρύνει 
το Πρόγραμμα Δημοσίων Επενδύσεων και συγκεκριμέ¬ 
να τα έργα 2000ΣΕ06900025, 2000ΣΕ06900026, 
2000ΣΕ06900027της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/1975. Ολογαρια- 

σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 90.000 €. 

11. Το Π.Δ. 81/2002 (ΦΕΚ 57/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το Π .Δ. 121/2004 (ΦΕΚ 84/Α/10.3.2004), για τον διο¬ 
ρισμό των Υπουργών και Υφυπουργών. 

13. Την υπ’ αρ. ΔΙΔΚ/Φ. 1/2/6139 (ΦΕΚ527/Β/24.3.2004) 
Απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης, Αθανάσιο Νάκο. 

14. Την υπ’ αρ. 14650/ΔΙΟΕ 85 (ΦΕΚ519/Β/17.3.2004) Από¬ 
φαση του Πρωθυπουργού και του Υπουργού Οικονομίας και 
Οικονομικών, για τον καθορισμό αρμοδιοτήτων στον Υφυ¬ 
πουργό Οικονομίας και Οικονομικών, Πέτρο Δούκα. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών της Νομ. 
Ανατολικής Αττικής που επλήγησαν από τηνπυρκαγιάτης 
7ης και 8ης Ιουλίου 2004. 

16. Τις αυτοψίες που διενήργησε κλιμάκιο Μηχανικών 
της Υπηρεσίας μας, στην Κοινότητα Θρακομακεδόνων 
της Νομαρχίας Ανατολικής Αττικής. 

17. Το υπ’ αριθμ. Τ.Υ. 3975/οικ./23.7.2004 έγγραφο της 
Δ/νσης Τεχνικών Υπηρεσιών της Νομαρχιακής Αυτοδιοί¬ 
κησης Ανατολικής Αττικής, αποφασίζουμε: 

1. ΟΡΙΟΘΕΤΗΣΗ ΠΛΗΓΕΙ ΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχή Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 
867/1979,1048/1980,1133/1981 και 1190/1981 όπως ορί¬ 
ζεται στο άρθρο 10 του Ν. 2576/1998 καθώς και των σχε¬ 
τικών κανονιστικών πράξεων όπως ισχύουν σήμερα για 
την αποκατάσταση των ζημιών των κτιρίων γενικά, τις 
οποίες προκάλεσαν οι πυρκαγιές της 7ης και 8ης Ιουλίου 
2004 σε περιοχές της Νομαρχίας Ανατολικής Αττικής και 
συγκεκριμένα στα διοικητικά όρια των Δήμων Αχαρνών, 
Κερατέας και της Κοινότητας Θρακομακεδόνων. 

2. Το έργο της αποκατάστασης των ζημιών απάτην πυρ¬ 
καγιά, που έπληξε περιοχές των Δήμων Αχαρνών, Κερα¬ 
τέας και της Κοινότητας Θρακομακεδόνων, ανατίθεται 
στον Τομέα Αποκατάστασης Σεισμοπλήκτων Αχαρνών 
(ΤΑΣ Αχαρνών). 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευομένων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πυρκαγιές της 7ης και 8ης Ιουλίου 2004. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πυρκαγιές της 7ης 
και 8ης Ιουλίου 2004 στους Δήμους Αχαρνών, Κερατέας 
και στην Κοινότητα Θρακομακεδόνων: 

α. Για την ανακατασκευή κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλή- 


θηκαν από τις πυρκαγιές της 7ης και 8ης Ιουλίου 2004 δεν 
επιδέχονται, σύμφωνα με την κρίση της αρμόδιας Υπηρε¬ 
σίας, ουσιαστική αποκατάσταση, δηλαδή επισκευή που 
εξασφαλίζει την αναγκαία αντισεισμική αντοχή τους. 

β. Γ ια την επισκευή πάσης φύσεως κτιρίων που έχουν 
υποστεί ζημιές από τις πυρκαγιές της 7ης και 8ης Ιουλίου 
2004 και δεν οφείλονται σε υπαιτιότητα των ενδιαφερομέ¬ 
νων ή αφορούν κατασκευαστικές ελλείψεις και ατέλειες. 

γ. Τα ανωτέρω δάνεια δύνανται να χρησιμοποιηθούν και 
για αυτοστέγαση.. 

δ. Σε περίπτωση ανακατασκευής ή αυτοστέγασης, απα¬ 
ραίτητη προϋπόθεση για τη χορήγηση Στεγαστικής Συν¬ 
δρομής είναι η κατεδάφιση του κτιρίου που επλήγη από 
τηνπυρκαγιά. 

ε. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοί-χους και έστω τμήμα 
της στέγης) δεν δικαιούνται στεγαστικής συνδρομής. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α. Βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από τις πυρκαγιές της 7ης και 8ης Ιουλίου 
2004. 

β. Δήλωση στοιχείων ακινήτων (Ε9) και (Ε1), στην οποία 
να περιλαμβάνεται το πληγέν ακίνητο, για χρονικό διά¬ 
στημα πριν από τις πυρκαγιές της 7ης και 8ης Ιουλίου 
2004. 

II.ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από τον 
Τομέα Αποκατάστασης Σεισμοπλήκτων Αχαρνών (ΤΑΣ Α¬ 
χαρνών) στον οποίο οι ενδιαφερόμενοι θα πρέπει να υπο¬ 
βάλουν αίτηση με τα σχετικά δικαιολογητικά, μέσα στις 
προθεσμίες που καθορίζονται στην παρούσα απόφαση. 

2. Ο Τ.Α.Σ. Αχαρνών θα χορηγεί στους δικαιούχους βε¬ 
βαίωση με την οποία θαπροσδιορίζεταιτο ύψος της απαι- 
τούμενης δαπάνης επισκευής ή το ποσό που δικαιούται ο 
εν-διαφερόμενος για ανακατασκευή ή αυτοστέγαση. Στη 
βεβαίωση θα αναφέρεται το ποσό της δωρεάν κρατικής 
αρωγής καθώς και του δανείου, σύμφωνα με τους όρους 
που καθορίζονται κατωτέρω για τα κτίρια που βρίσκονται 
εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή γιατί ο ενδιαφερόμενος το επιθυ¬ 
μεί, τότε ο ιδιοκτήτης ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται στεγαστι- 
κή συνδρομή για αυτοστέγαση με αγορά ή ανέγερση κα¬ 
τοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από την 
πυρκαγιά ή κατεδαφίστηκαν αμέσως μετά από αυτήν με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπων κτισμά- 
των, από τις κατά το Νόμο Τριμελείς Επιτροπές, εγκρί¬ 
νουμε τη δανειοδότησή τους εφόσον: 

α. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κ.λπ.) 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις Κοινοφελών Οργανισμών ή Δη¬ 
μοτικών ή Κοινοτικών τελών κ.λπ.). 

δ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά την πυρκαγιά ή βεβαίω¬ 
ση ότι το κτίσμα κατέρρευσε από τις πυρκαγιές της 7ης 
και 8ης Ιουλίου 2004. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορίατου Τ.Α.Σ. Αχαρνών, με τους ακόλουθους βασικούς 
όρους: 

α) Για κτίσματα που έχουν χρήση κατοικίας 385 € ανά 
τ.μ. και με ανώτατο όριο δανειοδοτούμενης επιφάνειαςτα 
120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου 
η στεγαστική συνδρομή ανέρχεται στο ποσό των 235 € 
ανά τ.μ. και για δανειοδοτούμενη επιφάνεια μέχρι 120 
τ.μ., ήτοι μέχρι του ποσού των 28.200 €, για τα πρώτα 150 
τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειάτου σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 150 € ανά τ.μ. και για δανειοδοτούμενη επιφάνεια 
120 τ.μ., ήτοι μέχρι του ποσού των 18.000 € για κάθε επι¬ 
πλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται δάνειο ανάλογα με το εμβαδόν του και σύμφωνα μετά 
ισχύοντα ανώτατα όρια (εμβαδού και δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ε) Γ ια κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων 
κ.λπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

στ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κλπ.) η ανάτ.μ. 
τιμή αποζημίωσης κατεδαφιστέου ή καταστραφέντος 
ολοσχερώς κτίσματος, (είτε βάση πρωτοκόλλων κατεδα- 
φίσεως, είτε ως ασύμφορα επισκευής, είτε ως μη ασφα¬ 


λώς επισκευάσιμα λόγω ευτελών δομικών υλικών) είναι η 
αυτή με της κατοικίας, παράγραφος (α). 

ζ) Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο, η ανάτ.μ. 
κατεδαφιστέου ή καταστραφέντος ολοσχερώς κτίσμα¬ 
τος τιμή αποζημίωσης, ανέρχεται στο ποσό των 135 € κα- 
τεδαφιζόμενης ή καταστραφείσας ολοσχερώς επιφάνει¬ 
ας και μέχρι εμβαδού 120 τ.μ. 

η) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 € ανά τ.μ. κατε- 
δαφιζόμενης ή καταστραφείσας ολοσχερώς επιφάνειας 
και μέχρι συνολικού εμβαδού 120 τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 352 € ανά τ.μ. επί του συνόλου της κα- 
τεδαφιστέας ή καταστραφείσας ολοσχερώς επιφάνειας 
και η ανεγειρόμενη επιφάνεια δεν θα πρέπει να είναι μι¬ 
κρότερη του 75% της κατεδαφισθείσης. 

ι) Γ ια την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου ή καταστραφέντος ολοσχε¬ 
ρώς κτίσματος και ανέρχεται στο ποσό των 45 € ανά κυβι¬ 
κό μέτρο. 

ια) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής για ανακατασκευή ή αυτοστέγα¬ 
ση που αντιστοιχεί στην ιδιοκτησία του, επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε (1/3) της στεγαστικής συν¬ 
δρομής και μόνο για μία ιδιοκτησία. Στην περίπτωση της 
παρ. (β) κάθε τμήμα με επιφάνεια 150 τ.μ. θεωρείται ανε¬ 
ξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από την πυρκαγιά, περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται εξ' ολοκλήρου υπό μορ¬ 
φή δανείου, χωρίς δωρεάν κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει, κτίσμα εμβαδού τουλάχιστον ίσο με τα (2/3) του εμ¬ 
βαδού ή του όγκου του κατεδαφιστέου ή καταστραφέ¬ 
ντος ολοσχερώς κτίσματος, με βάση το οποίο υπολογί¬ 
στηκε η στεγαστική συνδρομή. Σε όλες τις άλλες 
περιπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα, εμβαδού τουλάχιστον 
ίσο με τα (2/3) του εμβαδού του κατεδαφιστέου ή κατα¬ 
στραφέντος ολοσχερώς κτίσματος, με βάση το οποίο 
υπολογίστηκε η στεγαστική συνδρομή, 
ιε) Στις περιπτώσεις αυτοστέγασης, η Σ.Σ. δεν μπορεί να 

υπερβαίνει, το αναφερόμενο στα συμβόλαια αγοραπωλη¬ 
σίας, τίμημα. Η αγοραζόμενη κατοικία, θα πρέπει να είναι 
νομίμως υφιστάμενη και να έχει εμβαδόν, τουλάχιστον ίσο 
με το 40% της δανειοδοτούμενης επιφάνειας του κατεδα- 
φιστέου ή καταστραφέντος ολοσχερώς κτίσματος. Στις πε¬ 
ριπτώσεις που το κτίσμα, στο οποίο πραγματοποιείται η αυ¬ 
τοστέγαση, δεν έχει οικοδομική άδεια (οικισμοί προϋφιστά- 
μενοιτου 1923), η στατική επάρκεια του κτιρίου, θα πρέπει 
να βεβαιώνεται, από δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίων, το ποσό της στεγαστικής συνδρομής, ανέρχεται 
μέχρι9θ€ανάτ.μ. και μέχρι συνολικού εμβαδού 120 τ.μ., 
ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό 
κτιρίων, το ποσό της στεγαστικής συνδρομής, ανέρχεται 
μέχρι του ποσού των 120 € ανά τ.μ., χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής, δεν επιτρέπεται να υπερβαίνει το όριο των 
190 € ανά τ.μ. αθροιστικά. 

δ) Γιατις επισκευές κτιρίων, κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα της πυρκαγιάς Απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 470 € ανά τ.μ., χωρίς περιορισμό ως προς το συ¬ 
νολικό εμβαδόν της ιδιοκτησίας. Απαραίτητη προϋπόθε¬ 
ση, το κτίριο να χρησιμοποιείται και οι ζημιές να προέρ¬ 
χονται από την πυρκαγιά και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα, μετά όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος), που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών), η στεγαστική ενίσχυ¬ 
ση ανέρχεται μέχρι συνολικού ποσού 2.350 €, για κάθε 
κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία, το ύψος της στεγαστικής συν¬ 
δρομής (δάνειο και δωρεάν κρατική αρωγή), για την απο¬ 
κατάσταση του φέροντος οργανισμού και των λοιπών μη 
φερόντων στοιχείων, θα ανέρχεται στο ποσό των 205 € 
ανά τ.μ., επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης, που ανα¬ 
λογεί για την αποκατάσταση των ζημιών, των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί, στην ανω¬ 
τέρω στεγαστική συνδρομή επισκευής, θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε (1/3) της στεγαστικής συνδρομής και μόνον για μία 
ιδιοκτησία. 


ι) Σε περίπτωση που στον ίδιο ιδιοκτήτη ανήκαν, πριν 
από την πυρκαγιά, περισσότερες της μιας ιδιοκτησίες, 
στεγαστική συνδρομή δικαιούται, για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Για τις πέραν της μίας ιδιοκτησίες, το σύνολο της στε- 
γαστικής συνδρομής, χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή, θα αναληφθεί σε δύο δόσεις, η πρώτη από τις 
οποίες, που περιλαμβάνει ολόκληρη την δωρεάν κρατική 
αρωγή και το μισό (1/2) του δανείου, καταβάλλεται με την 
υπογραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται όταν θα έχουν εκτελεστοί εργασίες, που αφο¬ 
ρούν στην κατασκευή του φέροντα οργανισμού, τοιχο¬ 
ποιιών, επιχρισμάτων, κουφωμάτων και κιγκλιδωμάτων. 
Στις περιπτώσεις που δεν έχει χορηγηθεί αποδεδειγμένα 
η δωρεάν κρατική αρωγή, θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές, χορηγείται σε 
δύο δόσεις, η πρώτη από τις οποίες, που περιλαμβάνει ολό¬ 
κληρη την δωρεάν κρατική αρωγή και το μισό (1/2) του δα¬ 
νείου, καταβάλλεται, με την υπογραφή της δανειστικής 
σύμβασης καιη επόμενη, που περιλαμβάνει το υπόλοιπο μι¬ 
σό (1/2) του δανείου, καταβάλλεται με την εκτέλεση των ερ¬ 
γασιών που καλύπτουν το 80% του χορηγηθέντος ποσού. 

γ) Το ποσό της στεγαστικής συνδρομής για αυτοστέγα¬ 
ση, θα χορηγείται εφάπαξ, με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου, με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής, ορίζεται σε δεκαπέντε (15) 
χρόνια, η δε εξόφλησή τους, θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων επισκευής, διατη¬ 
ρητέων ή παραδοσιακών κτιρίων, ορίζεται σε είκοσι πέντε 
(25) χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη απότις οποίες, θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

στ) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο¬ 
γαριασμό του αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου, δωδεκάμηνης διάρκειας 
της εκάστοτε τελευταίας εκδόσεως, που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/1975. 

η) Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδους της ιδιοκτησίας, που έχουν επ’ 
αυτού (καθολική διαδοχή, ειδική διαδοχή, επικαρπία, ψι¬ 
λή κυριότητα, συνιδιοκτησία κλπ.). Απαραίτητη όμως 
προϋπόθεση είναι, οι νέοι κτήτορες να έχουν υποβάλλει 
εμπρόθεσμα αίτηση και τα απαιτούμενα δικαιολογητικά, 
σύμφωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες, 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πυρκαγιές της 7ης και 8ης Ιουλίου 
2004. 

3. Είναι δυνατή, η χορήγηση στεγαστικής συνδρομής 
και στους νέους κτήτορες, που απέ-κτησαντη πλήρη κυ¬ 
ριότητα του ακινήτου με γονική παροχή, μετά την λήξη 
των προθεσμιών αρχικών αιτήσεων, χωρίς να έχει υπο¬ 
βληθεί εμπρόθεσμη αίτηση από το νέο κτήτορα. Στην πε¬ 
ρίπτωση αυτή αρκεί μόνο η εμπρόθεσμη υποβολή αίτη¬ 
σης από τον αρχικό ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Α-γροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Γ ια ποσά μέχρι 3.000 € δεν απαιτείται εγγραφή υποθή¬ 
κης. 

Για την ασφάλεια κάθε δανείου, θα εγγράφεται υπέρ 
της δανείστριας Τράπεζας υποθήκη επί του ακινήτου που 
θα επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου, που τυχόν 
προσφέρεται από το δανειολήπτη, εφόσον η αξία του ακι¬ 
νήτου, καλύπτει το ασφαλιζόμενο δάνειο. Η υποθήκη 
μπορεί επίσης να μεταφέρεται εκ των υστέρων σε άλλο 
ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πυρκαγιές της 7ης και 8ης Ιουλίου 2004 και στις 
περιπτώσεις που υπάρχει αδυναμία προσφοράς ακινήτου 
για εγγραφή υποθήκης, προς εξασφάλιση του δανείου, 
πιστοποιούμενη από σχετική βεβαίωση της αρμόδιας Μη¬ 
τρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων, θα 
καθορίζεται ρητά ότι, σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 


σεων, που θα αναλάβουν με όσα προβλέπονται στην πα¬ 
ρούσα απόφαση, θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρτου Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του, με επι¬ 
τόκιο μεγαλύτερο κατά 2,5 ποσοστιαίες μονάδες, από το 
επιτόκιο που καθορίστηκε με τη δανειστική σύμβαση, για 
κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή, δαπάνη του Προγράμμα¬ 
τος Δημοσίων Επενδύσεων ύψους 90.000 €, για τα επό¬ 
μενα τέσσερα οικονομικά έτη και θα βαρύνει το έργο 
2000ΣΕ06900025της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου, βαρύνει το λογαριασμό του Ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών, με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό, μόνο σε περίπτωση ελλειμματικότητάς 
του. Το ύψος της δαπάνης αυτής είναι της τάξης των 
90.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 16 Δεκεμβρίου 2004 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 
ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΝΑΚΟΣ Γ. ΑΛΟΓΟΣΚΟΥΦΗΣ 


ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Π. ΔΟΥΚΑΣ 


ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


-♦- 

Αριθ. Φ80427/ΟΙΚ. 32163/5900 (4) 

Καθιέρωση υπερωριακής απασχόλησης με αμοιβή κατά 

τις απογευματινές ώρες των υπαλλήλων που υπηρε¬ 
τούν στη Γ ενική Γ ραμματεία Κοινωνικών Ασφαλίσεων 

για χρονικό διάστημα από 1.1.2005 έως 30.6.2005. 

ΟΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 3205/2003 (ΦΕΚ297/Α/2003), άρ¬ 
θρο 16. 

2. Τις διατάξεις του άρθρου 22παρ. 10του Ν. 3232/2004 
(ΦΕΚ48/Α/12.2.2004). 

3. Τις διατάξεις των άρθρων 4 του Α.Ν. 591/1937, 3του 
Α.Ν. 43/1967 και του άρθρου 32 του Ν. 1759/1988, όπως 
ισχύουν σήμερα. 

4. Το Π.Δ. 213/1992 (ΦΕΚ102/Α) «Οργανισμόςτης Γενι¬ 
κής Γραμματείας Κοινωνικών Ασφαλίσεων, Υπουργείου 
Υγείας Πρόνοιας και Κοινωνικών Ασφαλίσεων». 

5. Την ανάγκη έγκρισης υπερωριακής εργασίας για 300 
υπαλλήλους που υπηρετούν στη Γενική Γ ραμματεία Κοι¬ 
νωνικών Ασφαλίσεων για την υλοποίηση των διατάξεων 

του Ν. 3232/2004, (έκδοση εγκυκλίων, οδηγιών αποφάσε¬ 
ων κ.λπ.). 

6. Το γεγονός ότι η δαπάνη που προκαλείται με την από¬ 
φαση αυτή θα βαρύνει τις πιστώσεις του Λ.Β.Κ.Α. και βα 
ανέλθει στο ποσό των εξακοσίων πενήντα χιλιάδων 
(650.000) ΕΥΡΩ. 

7. Την υπ’ αριθμ. Υ1/10.3.2004 (ΦΕΚ 513/Β/10.3.2004) 
Απόφαση του Πρωθυπουργού «Μεταβολή τίτλων Υπουρ¬ 
γείων και καθορισμός της σειράς τάξης των Υπουργεί¬ 
ων». 

8. Το Π. Δ/γμα 121/2004 (ΦΕΚ 84/Α/10.3.2004) Διορι¬ 
σμός Υπουργών και Υφυπουργών της Κυβέρνησης, απο¬ 
φασίζουμε: 

Εγκρίνουμε την υπερωριακή απασχόληση με αμοιβή 
κατά τις απογευματινές ώρες για το χρονικό διάστημα 
από 1.1.2005 έως 30.6.2005 για 300 υπαλλήλους που υπη¬ 
ρετούν στη Γενική Γραμματεία Κοινωνικών Ασφαλίσεων 
και για 60 ώρες για κάθε υπάλληλο τον μήνα. 

Η πραγματοποίηση των ωρών βεβαιώνεται από τους οι¬ 
κείους προϊσταμένους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Απόφαση Αριθ. 358 (5) 

Κατανομή ωρών (υπερωριακή εργασία) στο μόνιμο προ¬ 
σωπικό του Δήμου Νέας Περάμου όλων των ειδικοτή¬ 
των για το έτος 2005. 

Ο ΔΗΜΑΡΧΟΣ ΝΕΑΣ ΠΕΡΑΜΟΥ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 114 του Π.Δ. 410/1995 «Πε¬ 
ρί κωδικοποίησης του Δημοτικού και Κοινοτικού Κώδικα». 

2) Τις διατάξεις της παραγράφου 6 του άρθρου 106 του 
Ν. 1188/1981 όπως τροποποιήθηκαν με τις διατάξεις της 
παραγράφου 10 του άρθρου 12 του Ν. 2503/1997. 

3) Τις διατάξεις του άρθρου 16του Ν. 3205/2003. 

4) Την ανάγκη καθιέρωσης υπερωριακής εργασίας για 
την αντιμετώπιση αυξημένων αναγκών των διαφόρων 
υπηρεσιών κατά το έτος 2005. 

5) Τον προϋπολογισμό του Δήμου οικονομικού έτους 
2005 στον οποίο έχει προβλεφθεί πίστωση για υπερωρια- 
κή εργασία ύψους 82904,60 € ετησίως, ποσό από το 
οποίο έχει αφαιρεθείτο 10% του ποσοστού του προϋπο¬ 
λογισμού για τυχόν έκτακτες και εποχιακές ανάγκες που 
μπορεί να προκύψουν καθώς επίσης και ανάλογο ποσό 
για εργοδοτικές εισφορές για όλες τις ειδικότητες. 

6) Τον αριθμό του μονίμου προσωπικού του Δήμου Νέ¬ 
ας Περάμου που είναι τριάντα τέσσερα (34) άτομα και το 
προσωπικό που θα απασχοληθεί για υπερωριακή εργασία 
που είναι τριάντα τέσσερα (34) άτομα, αποφασίζουμε: 

Την κατανομή του ποσού των 82904,60 € για το έτος 
2005, απ’ το οποίο έχει αφαιρεθεί το 10% του ποσοστού 
του προϋπολογισμού για τυχόν έκτακτες και εποχιακές 
ανάγκες που μπορεί να προκύψουν, στις παρακάτω υπη¬ 
ρεσίες ως εξής: 


1) Στον Κ.Α. 02.10.6012.0001 και στην υπηρεσία Οικο¬ 
νομικού - Διοικητικού έχει εγγράφει πίστωση 33.248,00 € 
για υπερωριακή εργασία δεκαπέντε (15) διοικητικών 
υπαλλήλων διαφόρων ειδικοτήτων (διοικητικοί υπάλλη¬ 
λοι, Δημοτικόςταμίας, δημοτικοί εισπράκτορες, ελεγκτές 
εσόδων-εξόδων). Οι λόγοι που επιβάλλουν την καθιέρω¬ 
ση υπερωριακής εργασίας είναι η ανάγκη ταχείας εξυπη¬ 
ρέτησης των δημοτών και ο φόρτος εργασίας που αυξή¬ 
θηκε ιδιαίτερα μετά την ίδρυση στο Δήμο Νέας Περάμου 
ταμιακής υπηρεσίας. 

2) Στον Κ.Α. 02.15.6012.0000 και στην υπηρεσία κλει¬ 
στού γυμναστηρίου έχει εγγράφει πίστωση 5.100,00 για 
υπερωριακή εργασία δύο (2) εργατών. Οι λόγοι που επι¬ 
βάλλουν την απογευματινή) απασχόληση των εργαζομέ¬ 
νων αυτής της κατηγορίας είναι η ανάγκη φύλαξης και κα¬ 
θαριότητας του κλειστού γυμναστηρίου Νέας Περάμου. 

3) Στον Κ. Α. 02.20.6012.0001 και στην υπηρεσία καθα¬ 
ριότητας έχει εγγράφει πίστωση 30.577,60 € για υπερω- 
ριακή εργασία για δεκατριών (13) υπαλλήλων στην υπη¬ 
ρεσία καθαριότητας διαφόρων ειδικοτήτων (εργατών 
αποκομιδής απορριμμάτων, οδηγών απορριμματοφό¬ 
ρων). Οι λόγοι που επιβάλλουν την απογευματινή απα¬ 
σχόληση των υπαλλήλων της κατηγορίας αυτής είναι οι 
αυξημένες ανάγκες καθαριότητας λόγω της αύξησης του 
πληθυσμού και των επισκεπτών της πόλης και της συνα¬ 
κόλουθης αύξησης του όγκου των απορριμμάτων. 

4) Στον Κ. Α. 02.20.6012.0002 και στην υπηρεσία ηλε- 
κτροφωτισμού έχει εγγράφει πίστωση 2856,00 € για υπε- 
ρωριακή εργασία ενός (1) υπαλλήλου. Οι λόγοι που επι¬ 
βάλλουν την απογευματινή απασχόληση του εργαζόμε¬ 
νου αυτής της κατηγορίας είναι η αντιμετώπιση των 
αναγκών συντήρησης του δημοτικού φωτισμού, η εγκα¬ 
τάσταση, λειτουργία και επίβλεψη των ηλεκτρολογικών 
εγκαταστάσεων σε δημοτικά κτήρια και σε πολιτιστικές 
εκδηλώσεις κ.α. 

5) Στον Κ.Α. 02.25.6012.0000 και στην υπηρεσία ύδρευ¬ 
σης έχει εγγράφει πίστωση 8404,00 € για υπερωριακή ερ¬ 
γασία τριών (3) τεχνιτών ύδρευσης. Οι λόγοι που επιβάλ¬ 
λουν την υπερωριακή εργασία των υπαλλήλων της κατη¬ 
γορίας αυτής είναι η αντιμετώπιση βλαβών στο 
απαρχαιωμένο δίκτυο ύδρευσης του Δήμου Νέας Περά¬ 
μου. 

6) Στον Κ. Α. 02.45.6012.0000 και στην υπηρεσία νεκρο¬ 
ταφείου έχει εγγράφει πίστωση 3233,00 για υπερωριακή 
εργασία ενός (1) εργάτη. Οι λόγοι που επιβάλλουν την 
απογευματινή απασχόληση αυτής της κατηγορίας είναι 
ότι υπάρχει ένας μόνο εργάτης επωμισμένος με την ευ¬ 
θύνη ταφής των νεκρών και της φροντίδας του χώρου του 
νεκροταφείου. 

Το σύνολο των ωρών όλων των υπηρεσιών είναι 17.660 
ώρες απογευματινές. 

Η παρούσα ισχύει για το έτος 2005. 

Η ισχύς της απόφασης αυτής αρχίζει από 1 Ιανουάριου 
2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νέα Πέραμος, 20 Δεκεμβρίου 2004 

Ο Δήμαρχος 
ΣΤΑΥΡΟΣ ΦΩΤΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




